Ervelän rautatieasema – Wikipedia
Ervelän rautatieasema
Lyhenne Erv
Kunta Perniö
Etäisyydet Turku 76,6 km
Karjaa 35,9 km
Perniö 3,9 km
Kuovila 16,4 km
Avattu 16.10.1909
Lakkautettu 01.01.1982
• henkilöliikenne 22.05.1977
• tavaraliikenne 19.11.1981
Ervelän rautatieasema (lyh. Erv, ratakm 122+997) oli rautatieliikennepaikka Perniön Ervelän kylässä joka nykyään on osa Salon kaupunkia. Asema perustettiin paikallisen osuuskaupan pyynnöstä. Alkujaan liikennepaikka sijaitsi radan eteläsivulla, mistä se siirrettiin lopulliselle paikalleen vuonna 1919. Vanhalle paikalle ei olisi ilmeisesti ollut mahdollista rakentaa ratapihaa. [1]
Vuonna 1963 Ervelän liikennepaikka alennettiin laiturivaihteesta miehittämättömäksi seisakevaihteeksi. Henkilöliikenteeltä Ervelä suljettiin vuonna 1977. Se toimi vielä joitakin vuosia linjavaihteena, kunnes vaihde poistettiin käytöstä vuonna 1981. Lopullinen lakkautus tapahtui vuonna 1982. Kun rataa loivennettiin myöhemmin, asemarakennus siirtyi aiempaa kauemmaksi ratalinjasta. [1]
Asema siirtyi yksityisomistukseen vuonna 2006, ja se on kunnostettu alkuperäiseen asuunsa. [1]
Nykyinen Ervelän liikennepaikka[muokkaa | muokkaa wikitekstiä]
Nykyinen Ervelän liikennepaikka (ratakm 119+816) on eri liikennepaikka kuin alkuperäinen asema. Se avattiin käyttöön vuonna 1992, ja se sijaitsee alkuperäisestä Ervelän rautatieasemasta neljä kilometriä etelään päin. Uudessa liikennepaikkarakennuksessa on pieni junasuorittajan koppi sellaisia tilanteita varten, joissa radan kauko-ohjaus ei toimi. [1]
↑ a b c d Nummelin, Markku: Rantarata, s. 73. Kustantaja Laaksonen, 2008.
Noudettu kohteesta ”https://fi.wikipedia.org/w/index.php?title=Ervelän_rautatieasema&oldid=17865176”
Sivua on viimeksi muutettu 20. tammikuuta 2019 kello 12.03.